**Koolitajad**

**Algis Perens**

Algis Perensil on magistrikraad ärijuhtimises ja ta on üle 10 aasta andnud erinevates kõrgkoolides  (nt Estonian Business School’s, Tallinna Tehnikaülikool) juhtimis-, turunduse- ja projektijuhtimisalaseid loenguid, samuti on ta läbi viinud hulgaliselt koolitusi alustavatele ettevõtjatele äriidee arendamise, äriplaani koostamise ja muudel ettevõtlusteemadel.

Pikaajalise kogemusega projektijuhi, konsultandi ja mitme ettevõtte juhina on Algisel väga head suhtlemis- ja juhtimisoskused. Algis valdab ladusalt eesti, saksa ja vene keelt ning omab väga heal tasemel arvutioskusi. Lisaks on ta avaldanud mitmeid juhtimisalaseid raamatuid ning artikleid.

Algis Perens on tuntud strateegia, teenuste turunduse sh eksporditurunduse konsultant, koolitaja ja õppejõud.

Algise sulest on tulnud raamatud „Teenuste marketing“ , „Projekti juhtimine“ ning oli „Projekti-ja protsessijuhtimise käsiraamatu“ põhiautor.

Algis kuulub Eesti Konsultantide Assotsiatsiooni, kus ta on kutsekomisjoni esimees, kelle vastutusvaldkonnaks on konsultantidele kutse andmisega seotud teemad.

**Siiri Einaste**

Siiril on lõpetanud Tartu Ülikooli majandusteaduskonna majandusküberneetika erialal. Tal on koolitaja- ja nõustamiskogemused alates 1995.a.

Siiri võtmekompetentsid on raamatupidamine, finants- ja projektijuhtimine, erinevate toetuste taotlemine ja toetustaotluste menetlemine, ekspert tööhõiveprojektides ning mitmetes avaliku-, mittetulundus- ning erasektori koostööprojektides. Tema konsultatsioonikogemus sisaldab muu hulgas äriplaanide ja tasuvusanalüüside koostamist ning finantsanalüüside läbiviimise nõustamist. Siiri on läbi viinud hulgaliselt koolitusi nii era- kui ka mittetulundussektorile sh alustavatele ettevõttele.

Siiri on nõustanud enam kui saja äriplaani koostamist, olnud mentor nii Tallinna kui Tartu Mentorklubis, nõustanud mittetulundusühinguid ja sihtasutusi finantsjuhina Kodanikuühiskonna Sihtkapitalis.

Siiri on Eesti Konsultantide Assotsiatsiooni ja Eesti Kvaliteediühingu liige. Ta on läbinud andragoogi (täiskasvanute koolitaja) koolitusprogrammi ja omab NLP Practitioner sertifikaati.